cyanic-selkie/wikianc huggingface dataset:
მაგნეტარი
ცნობილი მაგნეტარები
2016 წლის მარტის მდგომარეობით, ცნობილია 23 მაგნეტარი, კიდევ ექვსი ობიექტი კი დაკვირვების და დასტურის პროცესშია. სრული ჩამონათვალი მოცემულია მაკგილის SGR / AXP ონლაინ-კატალოგში. ცნობილი მაგნეტარებია:
კაშკაშა სუპერნოვები
მიჩნეულია, რომ უჩვეულოდ კაშკაშა სუპერნოვები, არასტაბილური, ძალიან დიდი ვარსკვლავების სიკვდილით არიან წარმოშობილნი, თუმცა, ასტრონომების მიერ ჩატარებული ბოლოდროინდელი კვლევები პოსტულატურად ცხადყოფს, რომ სუპერნოვას ნარჩენებით გარშემორტყმულ, ახლად შექმნილი მაგნეტარებიდან გამოთავისუფლებული ენერგია, შეიძლება ზოგიერთ სეპერნოვას მოვლენაზე იყოს პასუხისმგებელი, მაგალითად, როგორებიცაა SN 2005ap და SN 2008es.
სქოლიო
კატეგორია:მაგნეტარი კატეგორია:ნეიტრონული ვარსკვლავი კატეგორია:ვარსკვლავის ტიპები
იამიშევო (ჩერეპოვეცის რაიონი)
იამიშევო (Ямышево) — სოფელი რუსეთში, ვოლოგდის ოლქში, ჩერეპოვეცის რაიონში. სოფელი შედის აბაკანოვოს სასოფლო დასახლების შემადგენლობაში, ასევე ადმინისტრაციულ-ტერიტორიული დაყოფის მიხედვით მიეკუთვნება აბაკანოვოს სოფსაბჭოს. 2002 წლის მონაცემებით სოფელში აღარავინ ცხოვრობდა.
სქოლიო
კატეგორია:ჩერეპოვეცის რაიონის დასახლებული პუნქტები
ალპური ვარდი (სასტუმრო)
სასტუმრო „ალპიისკაია როზა“ ან სასტუმრო „ალპური ვარდი“ (Гостиница «Альпийская роза») — ისტორიული შენობა მოსკოვის ცენტრში (პუშეჩნაიას ქუჩა, სახ. 4, შენ. 1). აშენებულია 1901-1902 წლებში, არქიტექტორ ა. ა. ოსტროგრადსკის პროექტით, მოდერნის სტილში. შენობას, გამოვლენილი კულტურული მემკვიდრეობის ძეგლის სტატუსი აქვს. ამ დროისთვის, შენობაში განლაგებულია „როსგოსცირკი“.
ისტორია
XVIII საუკუნის ბოლოს, დღევანდელი შენობის ადგილას, პუშეჩნის ქუჩაზე აშენდა ორსართულიანი ქვის შენობა. 1821 წელს, შენობა ეკუთვნოდა გენერალ (სხვა ვერსიით პოლკოვნიკ) ა. ვ. არგამაკოვს. 1848 წელს, შენობის ერთ-ერთ ფლიგელში გაიხსნა „ალექსანდრე სემენის სტამბა“. მოგვიანებით, შენობაში განლაგებული იყო „ს. პ. იაკოვლევის სტამბა“, სარესტორნო ჭურჭლის მაღაზია და გარდნერისა და მალცევის ქარხნის კრისტალის ჭურჭელი, ფოტო-ატელიე და მაღაზიები. 1870-იან წლებში, შენობაში რესტორანი „ალპური ვარდის ქვეშ“ გაიხსნა, რომელიც მოგვიანებით მიიღო სახელი „ალპური ვარდი“ («Alpenrose»).
1880-იან წლებში, როდესაც შენობა ეკუთვნოდა თავადის ქალს ო. ა. ტურქესტან-არგამაკოვს, შენობა გაიყო ორნაწილად. 1901-1902 წლებში, მარცხენა ნაწილის ადგილას, ძველი შენობის კედლის შენარჩუნებით, აშენდა ახალი ოთხსართულიანი სასტუმრო „ალპური ვარდი“, არქიტექტორ ა. ა. ოსტროგრადსკის პროექტის მიხედვით. 1911-1912 წლებში, მარჯვენა ნაწილის საფუძველზე, ინჟინერ პ. პ. ვისნევსკის და ა. ა. ვესნინის მონაწილეობით, აშენდა რესტორანი „ალპური ვარდი“ (დღეს სახლი 4, შენ. 2).
არქიტექტურა
სასტუმრო „ალპური ვარდი“ ეკუთვნის ადრინდელ მოდერნის სტილის შენობას. ოთხსართულიანი შენობის ფასადი მოხაზულია ვერტიკალური ფრთებით, რომელიც მოპირკეთებულია ღია ნაცრისფერი კერამიკული ფილებით. პირველ სართულს გააჩნია დიდი ფანჯრები, რაც განკუთვნილია მაღაზიის ვიტრინებისთვის. მეორე სართულიდან მეოთხე სართულამდე ფანჯრები ორნაწილიანია. ფანჯრის ქვეშა ნიშები და ბურჯები მორთულია რელიეფური მორთულობით. ფასადის რელიეფური მორთულობა შეესაბამება სასტუმროს სახელწოდებას და ასახავს ალპური ყვავილების მრავალფეროვნებას: ტიტები და ზამბახები მეოთხე სართულის ფანჯრებს შორის, გადაჯაჭვული ყაყაჩოები მეორესა და მესამე სართულებს შორის და ბიჭი გირლანდით შესასვლელის თახზე. ყველაზე შესამჩნევი დეკორატიული ელემენტია რელიეფური მორთილობაა ფრიზი მესამე და მეოთხე სართულებს შორის, რომელიც ასახავს ნაიადას ბანაობას. შემონახულია შენობის აივნების ორიგინალი თუჯის გისოსები და სახურავი.
სქოლიო
კატეგორია:რუსეთის კულტურული მემკვიდრეობის ძეგლები მოსკოვში კატეგორია:მოსკოვის სასტუმროები
სევქარი
სევქარი (Սևքար) — სოფელი სომხეთში, ტავუშის პროვინციაში. მდებარეობს ზღვის დონიდან 800 მეტრზე. 2008 წლის მონაცემებით, მოსახლეობა 2 037 ადამიანს შეადგენდა, სიმჭიდროვე 40 ადამიანი კმ²-ზე. ფართობი 50.78 კმ²-ია.
რესურსები ინტერნეტში
კატეგორია:ტავუშის პროვინციის სოფლები
ცენტრალური ბოსნიის კანტონი
ცენტრალური ბოსნიის კანტონი (Srednjobosanski kanton, Županija Središnja Bosna, Средњoбосански кантон) — ბოსნია და ჰერცეგოვინის შემადგენლობაში შემავალი  ბოსნია და ჰერცეგოვინის ფედერაციის 10 კანტონიდან ერთ-ერთი.
გეოგრაფია
მდებარეობს ქვეყნის ცენტრალურ ნაწილში. კანტონის ადმინისტრაციული ცენტრია ტრავნიკი. კანტონი შედგება 12 თემისაგან. 1991 წლისათვის კანტონის მოსახლეობის 43,2 %-ს შეადგენდნენ ბოსნიელები, 38,8 %-ს - ხორვატები, ხოლო 12 %-ს  სერბები.
რესურსები ინტერნეტში
კატეგორია:ბოსნია და ჰერცეგოვინის ფედერაციის კანტონები
ზლიჩინი (პრაღის მეტრო)
ზლიჩინი (Zličín) — პრაღის მეტროპოლიტენის სადგური. მდებარეობს B ხაზზე და შედგება 1 ბაქნისაგან. სადგური გაიხსნა 1994 წელს.
რესურსები ინტერნეტში
კატეგორია:პრაღის მეტროსადგურები
ჰრისტოფოროვკა (უნგენის რაიონი)
ჰრისტოფოროვკა (Hristoforovca) — სოფელი მოლდოვაში, უნგენის რაიონში. მდებარეობს ზღვის დონიდან 77 მეტრზე. 2004 წლის მონაცემებით, მოსახლეობა 570 ადამიანს შეადგენდა.
აშაევო
აშაევო (Әшәй) — სოფელი რუსეთის ფედერაციაში, ბაშკირეთის რესპუბლიკის ბელოკატაის რაიონში.
2010 წლის მონაცემებით სოფელში ცხოვრობს 233 ადამიანი. რაიონულ ცენტრ ნოვობელოკატაიდან დაშორებულია 39 კილომეტრით.
რესურსები ინტერნეტში
კატეგორია:ბელოკატაის რაიონის სოფლები
შარიფანი
შარიფანი (Şarifan) — სოფელი აზერბაიჯანში, ქალბაჯარ-ლაჩინის რეგიონში, ზანგილანის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ.
ტავუში (სოფელი)
ტავუში (Տավուշ) — სოფელი სომხეთში, ტავუშის პროვინციაში. მდებარეობს ზღვის დონიდან 1 000 მეტრზე. 2008 წლის მონაცემებით, მოსახლეობა 1 568 ადამიანს შეადგენდა.
რესურსები ინტერნეტში
კატეგორია:ტავუშის პროვინციის სოფლები
ჰირჩეშტი
ჰირჩეშტი (Hîrceşti) — სოფელი მოლდოვაში, უნგენის რაიონში. მდებარეობს ზღვის დონიდან 171 მეტრზე. 2004 წლის მონაცემებით, მოსახლეობა 758 ადამიანს შეადგენდა.
რესურსები ინტერნეტში
კატეგორია:უნგენის რაიონის სოფლები
პრუსიის სამეფო
მინი|მარჯვნივ|პრუსიის სამეფო გერმანიის იმპერიის შემადგენლობაში პრუსიის სამეფო (Königreich Preußen) — გერმანული სახელმწიფო, რომელიც არსებობდა 1701 წლიდან 1918 წლამდე.
1871 წლიდან პრუსიის სამეფო გერმანიის იმპერიის წამყვანი სახელმწიფო იყო და იმპერიის ტერიტორიის მთელი ფართობის თითქმის ორ მესამედს იკავებდა. საკუთარი სახელწოდება სამეფომ მიიღო პრუსიის საჰერცოგოსგან, თუმცა მისი მთავარი ქალაქი ბრანდენბურგში მდებარე ბერლინი იყო.
რესურსები ინტერნეტში
კატეგორია:პრუსია კატეგორია:გერმანიის ისტორია კატეგორია:გერმანიის იმპერია კატეგორია:სახელმწიფოები გერმანიის ისტორიაში კატეგორია:ჩრდილოეთ გერმანიის კავშირი
ჰუსიატინის რაიონი
ჰუსიატინის რაიონი (Гуся́тинський район) — რაიონი უკრაინაში, ტერნოპილის ოლქში. მისი ფართობია 1 016 კმ². 2016 წლის აღწერის მონაცემებით რაიონის მოსახლეობა 58 502 ადამიანს შეადგენდა, ხოლო სიმჭიდროვე 57,5 კაცს კმ²-ზე. ჰუსიატინის რაიონის ადმინისტრაციული ცენტრია ქალაქი ჰუსიატინი.
სქოლიო
კატეგორია:ტერნოპილის ოლქის რაიონები
პანკრაცი (პრაღის მეტრო)
პანკრაცი (Pankrác) — პრაღის მეტროპოლიტენის სადგური. მდებარეობს C ხაზზე და შედგება 1 ბაქნისაგან. სადგური გაიხსნა 1974 წელს.
სნუკერის სეზონი 2009-2010
სნუკერის სეზონი 2009-2010 — სნუკერის პროფესიონალური ტურნირების სერია 2009-2010 წლებში. მიმდინარეობა — 16 მაისი 2009 — 8 მაისი 2010. სეზონის სამი მთავარი ტურნირის გამარჯვებულები: დიდი ბრიტანეთის ჩემპიონატი — დინ ჯუნხუი (ჩინეთი), მასტერსი — მარკ სელბი (ინგლისი), მსოფლიო ჩემპიონატი — ნილ რობერტსონი (ავსტრალია). ქვემოთ მოყვანილია სეზონის განმავლობაში გამართული შეჯიბრების განრიგი. სულ გაიმართა 32 შეჯიბრი.
ოფიციალური რეიტინგი
ქვემოთ მოცემულია 2009-2010 წლების მსოფლიო რეიტინგის ტოპ-16 სნუკერისტი. ეს მოთამაშეები ავტომატურად მონაწილეობდა ტურნირების ფინალურ სტადიებში და მოწვეულნი იყვნენ მასტერსზე.
სქოლიო
კატეგორია:სნუკერის სეზონები კატეგორია:2009 წელი სნუკერში კატეგორია:2010 წელი სნუკერში
იარცევო (ჩერეპოვეცის რაიონი)
იარცევო (Ярцево) — სოფელი რუსეთში, ვოლოგდის ოლქში, ჩერეპოვეცის რაიონში. სოფელი შედის აბაკანოვოს სასოფლო დასახლების შემადგენლობაში, ასევე ადმინისტრაციულ-ტერიტორიული დაყოფის მიხედვით მიეკუთვნება აბაკანოვოს სოფსაბჭოს. 2002 წლის მონაცემებით მოსახლეობა 12 ადამიანს შეადგენდა. საავტომობილო გზით რაიონული ცენტრიდან დაშორებულია 56 კილომეტრით, ხოლო სასოფლო დასახლების ცენტრიდან — 13 კილომეტრით. უახლოესი დასახლებული პუნქტებია: შუკლინო, ნიკოლსკოე, გლუხარევო.
სქოლიო
კატეგორია:ჩერეპოვეცის რაიონის დასახლებული პუნქტები
საქსონიის სამეფო
მინი|მარჯვნივ|საქსონია გერმანიის იმპერიის შემადგენლობაში საქსონიის სამეფო (Königreich Sachsen); იშვიათად საქსენი — სახელმწიფო, რომელიც არსებობდა 1806—1918 წლებში თანამედროვე გერმანიის ტერიტორიაზე. 1871 წლიდან პირველი მსოფლიო ომის შემდეგ დაცემამდე საქსონია იყო გერმანიის იმპერიის ნაწილი. დედაქალაქი იყო დრეზდენი, ხოლო მისი თანამედროვე მემკვიდრე — საქსონიის თავისუფალი სახელმწიფო.
რესურსები ინტერნეტში
კატეგორია:გერმანიის იმპერია კატეგორია:საქსონიის ისტორია კატეგორია:სახელმწიფოები გერმანიის ისტორიაში კატეგორია:ჩრდილოეთ გერმანიის კავშირი
ვიტამინი A
ვიტამინი A — ცხიმში ხსნადი, რომელიც საკვებიდან მიიღება. ვიტამინი A განსაკუთრებით მნიშვნელოვანია ბავშვების ზრდა განვითარებისთვის და მხედველობისთვის.
დადებითი თვისებები
ვიტამინი A დიდი ხანია ექიმებისთვის ცნობილია, როგორც ძლიერი ანტიოქსიდანტი. ანტიოქსიდანტები ეხმარებიან ორგანიზმს თავისუფალ რადიკალებთან ბრძოლაში და ამით ონკოდაავადებებისგან გვიცავენ. ამის მიუხედავად ბრიტანელმა მეცნიერებმა აღმოაჩინეს, რომ A ვიტამინის შემცველი დანამატების მიღება სრულიად საპირისპირო ეფექტს იძლევა.
წყაროები
ვიტამინი A ორგანიზმში საკვების საშუალებით ხვდება.
მცენარეული
A ვიტამინიზე მოთხოვნილება შესაძლოა დაკმაყოფილებული იყოს იმ მცენარეული საკვებითაც, რომლებიც პიგმენტ კაროტინს შეიცავს. ადამიანის ორგანიმში კაროიტინი A ვიტამინად გარდაიქმნება.
ცხოველური
მინი| მინი| ვიტამინი A განსაკუთრებით ბევრია ზღვის ცხოველებსა და თევზის ღვიძლში.
ნაკლებობა
A ვიტამინის დეფიციტი არღვევს მხედველობის რეცეფტორებს – ჩხირების მუშაობას, რადგან ვიტამინი შედის მის შემადგენლობაში. ვითარდება ე.წ „ქათმის სიბრმავე“, როდესაც ადამიანი ვერ ხედავს ცუდი განათების პირობებში. ამ ვიტამინის ხანგრძლივი უკმარისობა იწვევს სიბრმავეს. განვითარებად ქვეყნებში 10 წლამდე ბავშვებში 3 მილიონი ბავშვი ბრმაა ამ მიზეზით. A ვიტამინით გამოწვეული ავიტამინოზი ბავშვებში ზრდის შეფერხებას იწვევს.
ისტორია
თავდაპირველად ვიტამინი A სტაფილოდან მიიღეს და მისი ჯგუფის წარმომადგენლებს, კაროტინოიდებს, სტაფილოს ინგლისური შესატყვისი - carrot უწოდეს. კაროტინოიდები მცენარეებში, ზოგიერთ სოკოსა და ზღვის წყალმცენარეებში არსებობენ, ხოლო ორგანიზმში ჟანგვითი პროსის შედეგად A ვიტამინად გადაიქცევა. სულ ხუთასამდე რიგის კაროტინოიდია ცნობილი. მათ შორის ყველაზე ცნობილ კაროტინოიდს განეკუთვნება b - კაროტინი, რომელიც A ვიტამინის პროვიტამინს წარმოადგენს.
სინთეზი ორგანიზმში
წარმოიქმნება ჟანგვითი პროცესის შედეგად. А ვიტამინის საუკეთესო წყარო ჯერ თევზის ქონი და ღვიძლია, ხოლო შემდეგ - კარაქი, კვერცხის გული, ნაღები და მოუხდელი რძე. მარცვლეული პროდუქტები და ადუღებული რძე (ვიტამინიზირებულიც) А ვიტამინს აღარ შეიცავს.
რესურსები ინტერნეტში
კატეგორია:ვიტამინი A
სან-პაბლოს რაიონი (ბელიავისტა)
რესურსები ინტერნეტში
კატეგორია:სან-მარტინის რეგიონის რაიონები კატეგორია:ბელიავისტის პროვინციის რაიონები
კამალა ჰარისი
კამალ დევი ჰარისი (Kamala Devi Harris; დ. 20 ოქტომბერი, 1964, ოკლენდი, კალიფორნია) — ამერიკელი იურისტი და პოლიტიკოსი, დემოკრატიული პარტიის წევრი. აშშ-ის სენატორი კალიფორნიიდან (2017 წლიდან). აშშ-ის ვიცე-პრეზიდენტი 2020 წლის არჩევნებზე. კალიფორნიის გენერალური პროკურორი 2011-2017 წლებში. 2021 წლის 20 იანვარს დაიკავა აშშ-ის ვიცე-პრეზიდენტის თანამდებობა. იგი არის პირველი ქალი, პირველი ფერადკანიანი და პირველი აზიური წარმომავლობის მქონე ვიცე-პრეზიდენტი ამერიკის შეერთებული შტატების ისტორიაში.
ხრისოკეფალოსის ეკლესია
პანაგია ხრისოკეფალოსის ეკლესია (Παναγία Χρυσοκέφαλος, სიტყვ. „ოქროსთავიანი ღვთისმშობელი“) — ყოფილი ბიზანტიური მართლმადიდებლური ეკლესია თურქეთში, ქალაქ ტრაპიზონში, რომელიც 1461 წელს ტრაპიზონის იმპერიის დაცემის შემდეგ, ოსმალეთის სულთანმა მეჰმედ II-მ (მმართ. 1444–1481) მეჩეთად (Fatih Camii; ფატიჰის მეჩეთი) გადააკეთა, რადგან ეს იყო ადგილი სადაც მან ქალაქის დაპყრობის შემდეგ პარასკევის ნამაზი (ლოცვა) შეასრულა.
ისტორია
მინი|322x322პქ|ქალაქ ტრაპიზონის გეგმა, შუა საუკუნეები|ალტ= ეკლესია დგას ძველი ქალაქის ცენტრალურ ნაწილში, ორტაჰისარის (შუა ციხის) უბანში. მისი ეპითეტი „ოქროს-თავი“ სავარაუდოდ ღვთისმშობლის მოოქროვილი ხატისგან მომდინარეობს, რომელიც დასვენებული იყო ეკლესიაში. ისტორიული ტრადიციის თანახმად ამ ადგილას ტაძარი რომალემა იმპერატორმა ჰანიბალიანუსმა ააშენებინა მეოთხე საუკუნის დასაწყისში. X საუკუნეში აქ საეპიკოპოსო ტაძარი იდგა, ხოლო XIII საუკუნეში ის ხელახლა აშენდა. განახლების შემდეგ ტაძარი წარმოადგენდა სამნავიან ბაზილიკას, გარშემო გალერეებით, სადაც კორონაციის რიტუალები იმართებოდა. 1228 წელს კეისარმა ანდრონიკემ ზავი დადო რუმის სასულთნოსთან ტრაპიზონისადმი თავდაუსხმელობის შესახებ. ღვთისადმი მადლობის ნიშნად მან ტაძარს ოქროსთავიანი წმინდა მარიამის ხატი შესწირა, საკურთხეველი მარმარილოთი, ხოლო საკურთხევლის იატაკი მოზაიკით მოაპირკეთა. მოზაიკა ამჟამად ხის იატაკითა და ხალიჩებითაა დაფარული. 1339-1351 წლებში მოანგრიეს ორი წყვილი სვეტებისა, რაცა საკურთხევლის წინ მოზრდილი კვადრატული ფორმის სივრცე შექმნილიყო. ასე ტაძარი გადაკეთდა ჯვარ-გუმბათოვან ეკლესიად. ტრაპიზონის ოსმალების მიერ დაპყრობის შემდეგ, 1468 წელს გადაკეთდა მეჩეთად. მეჩეთის გათეთრებულ კედლებში, სავარაუდოდ, ფრესკები უნდა იყოს შემორჩენილი.
კამალა ჰარისი
ადრეული წლები
კამალა ჰარისი იმიგრანტების შვილია (მისი სახელი სანსკრიტის ენაზე „ლოტოსის ყვავილს“ ნიშნავს). დედა — შამალა გოპალანი წარმოშობით ინდოელია. მამა — დონალდ ჰარისი ეკონომიკის პროფესორია, წარმოშობით იამაიკიდან. მშობლები ერთმანეთს დაშორდნენ, როდესაც კამალა ხუთი წლის იყო. კამალას უმცროსი და მაია ჰარისი, იურისტი, ჰილარი კლინტონის გუნდის წევრი იყო, მისი საპრეზიდენტო კამპანიის დროს. ჯერ კიდევ მაშინ, როდესაც კამალა არასწრულწლოვანი იყო დედამისი, შამალა გოპალან-ჰარისი ასწავლიდა მაკგილის უნივერსიტეტში და თავის დასთან ერთად ცხოვრობდა დედასთან მონრეალში.
ხრისოკეფალოსის ეკლესია
ისტორია
ეკლესიაში დაკრძალულია სხვადასხვა გამოჩენილი პირები, როგორიცაა იმპერატორი იოანე II მეგას კომნენოსი (მმართ. 1280–1297), მიტროპოლიტი ნიფონი (გ. 1364), იმპერატორი ალექსი IV მეგას კომნენოსი (მმართ. 1417–1429) და სხვა.
კამალა ჰარისი
ადრეული წლები
კამალა ჰარისმა დაამთავრა ჰარვარდის უნივერსიტეტი, შემდეგ კი მიიღო სამართლის დოქტორის ხარისხი კალიფორნიის უნივერსიტეტის ჰასტინგსის კოლეჯში და მუშაობდა ალამიდის ოლქის პროკურორის თანაშემწედ.
ხრისოკეფალოსის ეკლესია
რესურსები ინტერნეტში
კატეგორია:ქრისტიანული არქიტექტურა კატეგორია:ბიზანტიური არქიტექტურა კატეგორია:თურქეთის მეჩეთები
კამალა ჰარისი
პროფესიონალური კარიერა
2003 წელს აირჩიეს სან-ფრანცისკოს საოლქო პროკურორად და ეს თანამდებობა ეკავა 2004-2011 წლებში. ყურადღების ცენტრში აღმოჩნდა მაშინ, როდესაც მან უარი თქვა დევიდ ჰილის სიკვდილით დასჯის მოთხოვნაზე, რომელიც ბრალდებული იყო პოლიციელ ისააკ ესპინოზას მკვლელობაში. კალიფორნიის სენატორებმა ბარბარა ბოქსერმა და დაიან ფეინშტაინმა და შემდეგ გენერალურმა პროკურორმა ბილ ლოკერმა დაგმო მისი გადაწყვეტილება, ხოლო ოკლენდის მერმა ჯერი ბრაუნმა დაიწყო უფლებამოსილების ბოროტად გამოყენების ბრალდებით გამოძიება, მაგრამ დარღვევები ვერ აღმოაჩინეს.
2017 წლიდან აშშ-ის სენატის წევრია კალიფორნიის შტატიდან.
2019 წლის 21 იანვარს გამოაცხადა აშშ-ის საპრეზიდენტო არჩევნებში მონაწილეობის შესახებ. 2019 წლის 30 ოქტომბერს გამოქვეყნებული სოციოლოგიური გამოკითხვის თანახმად, დემოკრატიული პარტიის პრაიმერიზის არჩევნების ოფიციალურ დაწყებამდე სამი თვით ადრე, კამალა ჰარისის რეიტინგი იყო 3 %. 2020 წლის 8 მარტს ჰარისმა ტვიტერზე გამოაქვეყნა ვიდეო, რომელშიც აცხადებდა მისი კამპანიის დასრულების შესახებ და მოუწოდა თავის მომხრეებს, მხარი დაუჭირონ ჯო ბაიდენის კანდიდატურას.
2020 წლის 11 აგვისტოს გახდა პირველი ფერადკანიანი ქალი, რომელიც გახდა ერთ-ერთი ძირითადი პარტიის ვიცე-პრეზიდენტობის კანდიდატი ამერიკის შეერთებულ შტატებში.
2020 წლის საპრეზიდენტო არჩევნებში ჯო ბაიდენის შეერთებული შტატების პრეზიდენტად არჩევის შემდეგ, ჰარისი დაიკავებს ამერიკის შეერთებული შტატების ვიცე-პრეზიდენტის თანამდებობას 2021 წლის 20 იანვარს. იგი იქნება პირველი ქალი აღნიშნულ თანამდებობაზე და მეორე ფერადკანიანი ჩარლზ კურტისის შემდეგ.
სქოლიო
კატეგორია:დაბადებული 20 ოქტომბერი კატეგორია:დაბადებული 1964 კატეგორია:ამერიკელი პოლიტიკოსი ქალები კატეგორია:ამერიკელი იურისტები კატეგორია:აშშ-ის სენატორები კატეგორია:აშშ-ის ვიცე-პრეზიდენტები კატეგორია:ქალი ვიცე-პრეზიდენტები
კონსტანტინე გორეცკი
მინი|საფლავის ქვა კონსტანტინე ეფიმის ძე გორეცკი (Константин Ефимович Горецкий; დ. 18 დეკემბერი, 1870, ქუთაისი, — გ. 5 მარტი, 1947, მოსკოვი) — რუსეთის იმპერიის არმიის გენერალ-მაიორი (1914).
ბიოგრაფია
დაამთავრა ქუთაისის კლასიკური გიმნაზია, შემდეგ 1888 წელს თბილისის ქვეით იუნკერთა სასწავლებელი. 1890 წლიდან მსახურობდა ჯარში. დაამთავრა გენერალური შტაბის საინტენდანტო კურსები. იყო 1904-1905 წლების რუსეთ-იაპონიის ომის მონაწილე, 1908 წლიდან — პოლკოვნიკი, 1911 წლიდან — შეიარაღებული ძალების მთავარი ინტენდანტი. 1918 წლიდან მსახურობდა წითელ არმიაში. 1928 წლის 7 სექტემბერს მიენიჭა შრომის გმირის წოდება. 1928 წლიდან გავიდა პენსიაზე. 1940 წელს იყო წითელი არმიის მთავარი საინტენდანტო სამმართველოს სამეცნიერო კონსულტანტი. დაჯილდოებულია წმინდა ანას, წმინდა ვლადიმირის და წმინდა სტანისლავის სხვადასხვა ხარისხის ორდენებით. დაკრძალულია მოსკოვში, ნოვოდევიჩიეს სასაფლაოზე.
რესურსები ინტერნეტში
კატეგორია:დაბადებული 18 დეკემბერი კატეგორია:დაბადებული 1870 კატეგორია:გარდაცვლილი 5 მარტი კატეგორია:გარდაცვლილი 1947 კატეგორია: ნოვოდევიჩიეს სასაფლაოზე დაკრძალულები კატეგორია:ქუთაისში დაბადებულები კატეგორია:რუსეთის იმპერიის გენერალ-მაიორები
ავთანდილ ციცქიშვილი
ავთანდილ ციცქიშვილი (დ. 1925, ქვიშხეთი — გ. 2012) — ქართველი მათემატიკოსი, მეცნიერი და პედაგოგი. ფიზიკა-მათემატიკის მეცნიერებათა დოქტორი (1982), პროფესორი (1987).
ბიოგრაფია
1952 წელს დაამთავრა თბილისის სახელმწიფო უნივერსიტეტის ფიზიკა-მათემატიკის ფაკულტეტი. 1957-2012 წლებში მუშაობდა საქართველოს მეცნიერებათა აკადემიის ანდრია რაზმაძის სახელობის მათემატიკის ინსტიტუტში წამყვანი მეცნიერ-თანამშრომლის თანამდებობაზე. პარალელურად, 1961 წლიდან მოღვაწეობდა თბილისის სახელმწიფო უნივერსიტეტის მექანიკა-მათემატიკის ფაკულტეტის თეორიული მექანიკის, დიფერენციალური და ინტეგრალური განტოლებების კათედრებზე, სასოფლო-სამეურნეო ინსტიტუტის მათემატიკის კათედრაზე. 1985-2002 წლებში იყო საქართველოს ტექნიკური უნივერსიტეტის თეორიული მექანიკის კათედრის პროფესორი. სამეცნიერო მოღვაწეობის თემატიკაა ჰიდროდინამიკა — ფილტრაციის თეორია. ჩვეულებრივი დიფერენციალური განტოლებები. კერძოწარმოებულიანი დიფერენცილური განტოლებები და ასოცირებული სასაზღვრი ამოცანები. ანალიზურ ფუნქციათა თეორია, კონფორმული ასახვები. მისი სამეცნიერო კვლევის ძირითადი მიმართულება შეეხება ჰიდრომექანიკის ამოცანების მოდელირების, კერძოდ, ფილტრაციის თეორიის ბრტყელი, სტაციონარული, არაწრფივი, ნაწილობრივ უცნობსაზღვრიანი ამოცანების ამოხსნის მეთოდების შექმნას. მან შექმნა ახალი მიმართულება და სამეცნიერო კვლევის ისეთი მეთოდები, რომელთა დახმარებით შესაძლებეილ გახდა ანალიზურ ფუნქციათა თეორიის მძლავრი მათემატიკური აპარატის გამოყენებით ისეთი კლასის ამოცანების ამოხსნა, რომელთა ამოხსნა მანამდე ვერ ხერხდებოდა. კერძოდ, ახალი მეთოდებით მან ამოხსნა ფილტრაციის ამოცანები, სხვადასხვა ფორმის მიწის კაშხალებისათვის და არხებისათვის, სადაც მოცემულია ამონახსნების აგების ზოგადი მათემატიკური მეთოდი, როდესაც სასრული რაოდენობის წვეროს მქონე წრიული მრავალკუთხედის კონფორმული გადასახვის აგება ხდება ნახევარ სიბრტყეზე. მისი შრომების მნიშვნელოვანი ნაწილის თემატიკაა შვარცის დიფერენციალური განტოლებების ზოგადი ამონახსნების აგების თეორია, წრიული მრავალკუთხედების კონფორმულად გადამსახავი ფუნქციებისათვის და მათი კავშირი ფილტრაციის და ჭავლური თეორიის ღერძსიმეტრიულ ამოცანებთან. მეორე მსოფლიო ომის მონაწილე, მიღებული აქვს სახელმწიფო ჯილდოები.
რესურსები ინტერნეტში
კატეგორია:დაბადებული 1925 კატეგორია:გარდაცვლილი 2012 კატეგორია:ქართველი მათემატიკოსები კატეგორია:ქართველი პედაგოგები კატეგორია:თბილისის სახელმწიფო უნივერსიტეტის კურსდამთავრებულები კატეგორია:ხაშურის მუნიციპალიტეტში დაბადებულები
ავტოფერტილობა
ავტოფერტილობა (ავტო... და fertilis — ნაყოფიერი), თვითნაყოფიერება — მცენარის უნარი — თვითდამტვერვით მოგვცეს ნორმალური თესლი. ახასიათებს ხორბალს, ქერს, შვრიას, ფეტვს, ატამს, კომშსა და სხვ. შდრ. ავტოსტერილობა.
ლიტერატურა
კატეგორია:ნაყოფიერება
ალბრეხტ V (ბავარია)
ალბრეხტ V (Albrecht V; დ. 29 თებერვალი, 1528, მიუნხენი, ბავარია — გ. 24 ოქტომბერი, 1579, მიუნხენი, ბავარია) — ვიტელსბახების დინასტიის წარმომადგენელი. ბავარიის ჰერცოგი 1550-1579 წლებში. ვილჰელმ IV-ისა და მარია იაკობა ბადენელის ვაჟი.
ადრეული ცხოვრება
ალბრეხტი დაიბადა 1528 წლის 29 თებერვალს მიუნხენში. იგი იყო ბავარიის ჰერცოგ ვილჰელმ IV-ისა და მისი მეუღლის, მარია იაკობა ბადენელის უფროსი ვაჟი. მან განათლება ინგოლშტადტში მიიღო, სადაც კათოლიკე ბერ-მონაზვნები ზრდიდნენ. მარცხნივ|მინი|ალბრეხტ V 1556 წელს. 1546 წლის 4 ივლისს იგი დააქორწინეს საღვთო რომის იმპერატორ ფერდინანდ I-ისა და დედოფალ ანა იაგელონის უფროს ქალიშვილზე, ერცჰერცოგინია ანა ავსტრიელზე, რომელიც თავის მხრივ იყო ესპანეთის მეფე ფილიპე II-ის ღვიძლი ბიძაშვილი და უნგრეთის მეფე ვლადისლავ II-ის შვილიშვილი. ეს ქორწინება მიზნად ისახავდა კათოლიკური ავსტრიისა და ბავარიის კიდევ უფრო დაახლოვებას საღვთო რომის იმპერიაში მიმდინარე რეფორმაციის წინააღმდეგ.
პოლიტიკური აქტივობა
1550 წლის 7 მარტს, მამის გარდაცვალების შემდეგ, ალბრეხტ V ბავარიის ახალი ჰერცოგი გახდა. მკაცრი კათოლიკური წესებით აღზრდილი ალბრეხტი მაშინვე შეუდგა თავის სამფლობელოში კონტრ-რეფორმაციის გაძღოლას. შესაძლოა ითქვას, რომ მას დიდ სიამოვნებას ანიჭებდა ბავარიაში „კათოლიციზმის დაცვის“ გამო საშინელი რეპრესიების მოწყობა. ვინაიდან კათოლიკობა განუყოფლად იყო დაკავშირებული ვიტელსბახთა დინასტიის ბედთან, იგი რელიგიასთან ერთად თავის ინტერესებსაც იცავდა. მიუხედავად ყველაფრისა, ალბრეხტს დიდი წვლილი მიუძღვის პასაუსა (1552) და აუგსბურგის (1555) ზავების დადებაში, რასაც საღვთო რომის იმპერიაში რელიგიური ომების დასრულება მოჰყვა.
ჰერცოგმა ალბრეხტმა დიდი ძალისხმევა გასწია იმისათვის, რომ მისი ვაჟი ერნესტი კიოლნის არქიეპისკოპოსად დაენიშნათ. ამის შემდეგ, მთელი ორი საუკუნე კიოლნსა და მის შემოგარენს ვიტელსბახები განაგებდნენ.
1560 წელს გარდაიცვალა ბიძამისი, ზალცბურგის მმართველი ერნესტ ბავარიელი, რის გამოც ალბრეხტმა ზალცბურგზე განაცხადა პრეტენზია. მრავალწლიანი დავის შემდეგ, 1567 წელს მისმა ცოლისძმამ, საღვთო რომის იმპერატორმა მაქსიმილიან II-მ ალბრეხტი ზალცბურგის მმართველად დანიშნა.
კულტურული აქტივობა
მარცხნივ|მინი|250x250პქ|ალბრეხტი და მისი მეუღლე, ანა ავსტრიელი 1552 წელს 1546 წლიდან ალბრეხტმა დაიწყო დახაუს სასახლის რეკონსტრუქცია, რომელიც მხოლოდ 1577 წელს დასრულდა. 1552 წლიდან ალბრეხტმა თავისი საგვარეულო სამკაულების ინვენტარიზაცია განახორციელა. მისი ცოლის ძვირფასეულობაზე წიგნიც კი დაიწერა, სახელწოდებით „ძვირფასეულობის წიგნი ბავარიის ჰერცოგინია ანასი“, რომელიც დღეისათვის მიუნხენის ბიბლიოთეკაში ინახება.
ალბრეხტი ხელოვნების დიდი მფარველი და მოყვარული იყო. მას ჰქონდა ხელოვნების ნიმუშთა დიდი კოლექციაც, რომელშიც შედიოდა ძველი ბერძნული და რომაული ხელნაწერები, მონეტების უზარმაზარი კოლექცია და უცხოური სამკაულები. მის კოლექციაში ძველ ეგვიპტური ხელოვნების ნიმუშებიც კი ინახებოდა, რომლებიც დღეისათვის ეგვიპტური ხელოვნების მუზეუმში, ბავარიაში. 1558 წელს მან დააარსა თავისი პირადი ბიბლიოთეკა მიუნხენის ცენტრში, რომელიც დღემდე ფუნქციონირებს. 1559 წელს დააარსა პედაგოგიუმიც. მინი|335x335პქ|ალბრეხტი თავის ოჯახთან ერთად ლოცულობს. 1572 წელი. მისი მმართველობის პერიოდში მიუნხენი ევროპული რენესანსის ერთ-ერთ მთავარ ცენტრად იქცა, სადაც პატრონობდნენ ხელოვანებს. რამდენიმეთვიანი მოლაპარაკებების შემდეგ, ალბრეხტმა ვენეციელი ანდრეა ლორდანის ხელოვნების კოლექცია მთლიანად შეიძინა, რომელშიც შედიოდა 120 ბრინჯაო, 2480 მედალი და მონეტა, 91 მარმარილოს ბიუსტი, 43 მარმარილოს ქანდაკება, 33 ბარელიები და 14 ტილო. ეს ყველაფერი მას 7,000 დუკატი დაუჯდა. ცნობილია, რომ ამ ძვირფასეულობის ბავარიაში გაყიდვას მტრულად შეხვდნენ ვენეციელები, რომელთაც მათი ვენეციაში შენახვა სურდათ.
ალბრეხტ V გარდაიცვალა 1579 წლის 24 ოქტომბერს, 51 წლის ასაკში. იგი დაკრძალულია მიუნხენში, ფრაუენკირხის საკათედრო ტაძარში.
ლიტერატურა
კატეგორია:დაბადებული 29 თებერვალი კატეგორია:დაბადებული 1528 კატეგორია:გარდაცვლილი 24 ოქტომბერი კატეგორია:გარდაცვლილი 1579 კატეგორია:ვიტელსბახები კატეგორია:ბავარიის ჰერცოგები კატეგორია:XVI საუკუნის ევროპის მონარქები
ბელიანკა (ბაშკირეთი)
ბელიანკა  (Билән) — სოფელი რუსეთის ფედერაციაში, ბაშკირეთის რესპუბლიკის ბელოკატაის რაიონში.
რესურსები ინტერნეტში
კატეგორია:ბელოკატაის რაიონის სოფლები
სამხრეთ სუდანის გერბი
სამხრეთ სუდანის გერბი — სამხრეთი სუდანის სახელმწიფო და ეროვნული სიმბოლო დროშასა და ჰიმნთან ერთად. მიიღეს 2011 წლის ივლისში სამხრეთ სუდანის მიერ დამოუკიდებლობის მოპოვების შემდეგ.
სქოლიო
კატეგორია:სამხრეთ სუდანის ეროვნული სიმბოლოები კატეგორია:სახელმწიფო გერბები
ჰერმილი
ჰერმილი (Harmil) — დაჰლაკის არქიპელაგის სიდიდით მეხუთე და ერთ-ერთი ყველაზე ჩრდილოეთით მდებარე კუნძული, წითელ ზღვაში ერიტრეის ნაპირებთან. დაუსახლებელია. ფართობი — 23,24 კმ². კუნძულის სიგრძე შეადგენს 6 კმ-ს, სიგანე — 5 კმ-ს. სიმაღლე — 9 მეტრი ზღვის დონიდან.
მეორე მსოფლიო ომის დროს იტალიელები მას იყენებდნენ საარტილერიო ბაზის სახით.
სქოლიო
კატეგორია:არქიპელაგები კატეგორია:აფრიკის კუნძულები კატეგორია:ერიტრეის კუნძულები
ციგირა
ციგირა (Ţîghira) — სოფელი მოლდოვაში, უნგენის რაიონში. მდებარეობს ზღვის დონიდან 115 მეტრზე. 2004 წლის მონაცემებით, მოსახლეობა 773 ადამიანს შეადგენდა.
რესურსები ინტერნეტში
კატეგორია:უნგენის რაიონის სოფლები
ჰოლშტაინის საჰერცოგო
ჰოლშტაინ-გლიუკშტადტის საჰერცოგო — ყველაზე ჩრდილოეთით მდებარე სახელმწიფო საღვთო რომის იმპერიის შემადგენლობაში. მასში შედიოდა ჰოლშტაინის ნაწილი, რომელსაც მართავდა დანიის მეფე. საჰერცოგოს დედაქალაქი იყო გლიუკშტადტი.
რესურსები ინტერნეტში
კატეგორია:საღვთო რომის იმპერიის სახელმწიფოები
One by One (Foo Fighters-ის ალბომი)
One by One — ამერიკული როკ-ჯგუფ Foo Fighters-ის მეოთხე სტუდიური ალბომი, რომელიც გამოვიდა 22 წლის 22 ოქტომბერს, ლეიბლზე RCA.
ეს არის ჯგუფის პირველი ალბომი, ჩაწერილი გიტარისტ კრის შიფლეტის მონაწილეობით. თუმცა, ჩაწერას სირთულეები ახლდა. პირველი ხმისჩამწერი სესიები წარუმატებელი იყო და ჯგუფის წევრებს შორის დაძაბულობა წარმოიშვა. გადაწყდა ალბომის გადაკეთება, რაც დაიწყეს ლიდერ დევიდ გროლის სტუდიაში, ალექსანდრიაში (ვირჯინია). ალბომის სიმღერები, რომელთა შორის არის წარმატებული სინგლები „All My Life“ და „Times Like These“, აღსანიშნავია პირადი ხასიათის ტექსტებით და წინა დისკთან შედარებით უფრო მძიმე და აგრესიული ჟღერადობით. თავად გროლი ამბობდა, რომ ასეთი გადაწყვეტილება მიიღეს ჯგუფის საკონცერტო გამოსვლების ენერგიის სტუდიაში გადასატანად.
ალბომი კომერციულად წარმატებული იყო. მან ავსტრალიის, ირლანდიის და გაერთიანებული სამეფოს ჩარტებში პირველი პოზიცია დაიკავა, ხოლო აშშ-ში მილიონზე მეტი ასლის ოდენობით გაიყიდა. კრიტიკოსებმა One by One დადებითად მიიღეს. მას 2004 წელს ერგო გრემის ჯილდო წლის საუკეთესო როკ-ალბომისთვის. თუმცა, ბევრი თვლიდა, რომ ეს ნამუშევარი წინა ალბომებთან შედარებით სუსტი იყო და შემდგომში იგი თავად მუსიკოსებსაც არ მოსწონდათ.
სპეციალური გამოცემის დამატებითი DVD
თავდაპირველად ალბომი აგრეთვე გამოიცა დამატებით DVD-სთან ერთად, რომელშიც შეტანილია:
სქოლიო
კატეგორია:2002 წლის ალბომები კატეგორია:Foo Fighters-ის ალბომები კატეგორია:RCA Records-ის ალბომები კატეგორია:ალბომები ადამ კასპერის პროდიუსერობით კატეგორია:ალბომები ნიკ რასკულინეცის პროდიუსერობით
ზალიშჩიკის რაიონი
ზალიშჩიკის რაიონი (Залі́щицький район) — რაიონი უკრაინაში, ტერნოპილის ოლქში. მისი ფართობია 684 კმ². 2016 წლის აღწერის მონაცემებით რაიონის მოსახლეობა 45 541 ადამიანს შეადგენდა, ხოლო სიმჭიდროვე 66,5 კაცს კმ²-ზე. ზალიშჩიკის რაიონის ადმინისტრაციული ცენტრია ქალაქი ზალიშჩიკი.
სქოლიო
კატეგორია:ტერნოპილის ოლქის რაიონები
Total War: Warhammer
Total War: Warhammer (ტოტალური ომი: საომარი ურო) — „Total War“-ის სერიის რიგით მეათე სტრატეგიული თამაში და პირველი, რომელიც დაფუძნებულია არა ისტორიულ, არამედ Games Workshop-ის კუთვნილი ფენტეზი Warhammer Fantasy Battles-ის თემატიკაზე. შექმნილია Creative Assembly-ს და გამოქვეყნებულია Sega-ის მიერ 2016 წელს. ეს არის პირველი თამაში Warhammer-ის ტრილოგიაში. მეორე ნაწილი გამოვიდა 2017 წლის 28 სექტემბერს, მესამე ნაწილი გამოვიდა 2022 წლის 17 თებერვალს.
გეიმპლეი
გეიმპლეი დაფუძნებულია რიგითული სტრატეგიის რუკაზე ბრძოლების რეალური დროის ტაქტიკის რეჟიმში მართვაზე. მოქმედება მიმდინარეობს Warhammer Fantasy Battles-ის გამოგონილ სამყაროში, კონტინენტზე სახელად ძველი სამყარო (ადგილობრივი ევროპის ანალოგი), იმპერიის კალენდრით 2500-იან წლებში. მოთამაშის კონტროლის ქვეშ გადადის კონტინენტის ერთ-ერთი ფრაქცია და მისი მოვალეობაა გამარჯვების მიღწევა ამ ფრაქციასთან დაკავშირებული პირობების შესრულების შედეგად. წინა, ისტორიული თემატიკის მქონე თამაშებისგან განსხვავებით, გენერლები ბრძოლებში მონაწილეობენ პირადი გვარდიის გარეშე, მაგრამ ისინი უნიკალურ საომარ ერთეულებს წარმოადგენენ.
თამაშში შემოიტანეს ჯადოქრობის მექანიკა, მფრინავი და მითური არსებები საომარი ერთეულების სახით და უნიკალური უნარები სხვადასხვა სახის აგენტებისა და რაზმებისთვის. გენერლებს შორის გამოიყოფიან ლეგენდარული ლორდები — განსაკუთრებული შესაძლებლობების მქონე უნიკალური პერსონაჟები (ყოველი თამაში იწყება ერთი ლეგენდარული ლორდის არჩევით, დანარჩენები დაბლოკილები არიან და მათი გახსნა კამპანიის მსვლელობისას შეიძლება). ჯარებთან შეერთებული აგენტები ასევე მონაწილეობენ ბრძოლებში. ასევე დაემატა სიბილწის ეფექტი: ქაოსის მიმდევრები და ვამპირები ავრცელებენ, შესაბამისად, ქაოსისა და ვამპირების სიბილწეს, რაც უარყოფითად მოქმედებს სხვა ფრაქციების რეგიონებზე. იმ მიწებზე, სადაც სიბილწე დიდი რაოდენობითაა, სხვა ფრაქციის არმიები მუდმივ დანაკარგს განიცდიან, ხოლო ვამპირების არმიები დანაკარგს განიცდიან „სუფთა“ მიწებზე გადაადგილებისას (ქაოსის მეომრებისგან განსხვავებით). ორკებისა და ნადირხალხის არმიებს აქვთ სპეციალური აგრესიის სკალა, რომელიც შევსებისას წარმოქმნის ხელოვნური ინტელექტის მიერ კონტროლირებად მოკავშირე არმიას (რომელსაც ჰქვია „ვააა!“ ორკების არმიისთვის და „ბღავილა ჯოგი“ ნადირხალხისთვის), რომელიც გამუდმებით თან მიჰყვება მას.
როგორც Total War-ის ბოლო დროის სტრატეგიებში, ასევე Warhammer-ში რუკა დაყოფილია პროვინციებად, რომლებიც შედგება რამდენიმე (ერთიდან ოთხის ჩათვლით) რეგიონისგან, რომელთაგან ერთი წარმოადგენს ცენტრალურს. პროვინციაში, რომელიც მთლიანად ერთი ფრაქციას ეკუთვნის, შესაძლებელია გარკვეული ბრძანების გატარება, რომელიც გაზრდის შემოსავალს, შეამცირებს შენობების მშენებლობის ან რაზმების დაქირავების ფასს, გაუმჯობესებს წესრიგს ან ექნება სხვა ეფექტი. ასევე, საერთო კულტურის მქონე ფრაქციებს (იმპერიის სამთავროებს, ჯუჯების კარაკებს, ბრეტონიის საჰერცოგოებს, ვამპირთა კლანებს, ორკების ტომებს) შეუძლიათ კონფედერაციის გზით გაერთიანება, მაგრამ კონფედერაციის ინიციატორი შეიძლება იყოს მხოლოდ სათამაშოდ ხელმისაწვდომი ფრაქცია — მაგალითად, მიდენლანდი ან შტირლანდი კონფედერაციას ვერ შექმნის მაშინ, როდესაც ანგრუნდის კლანსა და არგუილონს შეუძლიათ სხვა ჯუჯებისა (ანგრუნდის შემთხვევაში) და ტყის ელფების (არგუილონის შემთხვევაში) ფრაქციების შეერთება მაშინაც კი, როდესაც მათ მოთამაშე არ აკონტროლებს.
სიუჟეტის მიხედვით, იმპერიაში იწყება შინადაპირისპირება სხვადასხვა სამთავროებს შორის კარლ ფრანცის, რაიკლანდის კურფიურსტის, იმპერატორად არჩევის გამო, აღმოსავლეთით, სილვანიის სამთავროში, ფონ კარშტაინების ვამპირთა საგვარეულო დაბრუნდა და აღზევებას იწყებს, მსოფლიოს კიდის მთებში ჯუჯების სამეფოები ებრძვიან ორკებისა და გობლინების შემოსევას, სამხრეთის უდაბურ მიწებში ორკების დიდი ბელადი გრიმგორ რკინისტყავა მწვანეკანიანთა ურდოებს აგროვებს, ხოლო უკიდურეს ჩრდილოეთში ქაოსის საომარი ბანდები არქაონ მარადრჩეულის მახვილის ქვეშ ერთიანდებიან.
ფრაქციები
კამპანიაში თავდაპირველად ხელმისაწვდომი იყო მხოლოდ ოთხი ფრაქცია: ადამიანთა იმპერია, მწვანეკანიანები, ჯუჯები და ვამპირი გრაფები. დროთა განმავლობაში, სხვადასხვა DLC-ის გამოშვებასთან ერთად, მათი რაოდენობა გაიზარდა.
საბოლოოდ კამპანიაში ხელმისაწვდომია შემდეგი ფრაქციები და ლეგენდარული ლორდები:
მიმოხილვა
თამაშმა მიიღო დადებითი შეფასებები ვიდეო თამაშების მიმოხილველებისგან. საერთო განხილვების საიტ Metacritic-ზე ფლობს 86/100. ასევე წარმატებული აღმოჩნდა კომერციულადაც. ის იქცა ყველაზე სწრაფად გაყიდვად თამაშად სერიიდან. გამოსვლიდან რამდენიმე დღეში გაიყიდა ნახევარი მილიონი ასლის ოდენობით.
სქოლიო
კატეგორია:2016 წლის ვიდეო თამაშები კატეგორია:Windows-ის თამაშები კატეგორია:Mac OS X-ის თამაშები კატეგორია:Linux-ის თამაშები კატეგორია:ვიდეო თამაშები დამატებებით კატეგორია:Total War კატეგორია:რეალური დროის ტაქტიკური თამაშები კატეგორია:Sega-ს ვიდეო თამაშები კატეგორია:Creative Assembly-ის თამაშები კატეგორია:Steam Workshop-ის თამაშები კატეგორია:ერთმოთამაშიანი და მრავალმოთამაშიანი ვიდეო თამაშები კატეგორია:ვიდეო თამაშები შემუშავებული გაერთიანებულ სამეფოში
მაშტოცის გამზირი
მაშტოცის გამზირი (Մաշտոցի Պողոտա), 1924-1990 წლებში ლენინის გამზირი — გამზირი სომხეთის დედაქალაქ ერევანში, ცენტრალურ კენტრონის რაიონში.
გამზირი იწყება გამარჯვების ხიდიდან (სამხრეთით) და მთავრდება მატენადარანთან (ჩრდილოეთით).
ღირსშესანიშნავი შენობები
ერევნის უამრავი ცნობილი შენობა მაშტოცის გამზირზე მდებარეობს. ქვემოთ ჩამოთვლილია მათგან ყველაზე მნიშვნელოვანი შენობები (ჩრდილოეთიდან სამხრეთისაკენ):
ლიტერატურა
კატეგორია:ერევნის ქუჩები
ბერბენკი (ქლიავის ჯიში)
ბერბენკი — ქლიავის ჯიში. გამოყვანილია ლუთერ ბერბენკის მიერ 1883 წელს იაპონიიდან მიღებული ქლიავის კურკის დათესვით. საქართველოში გვხვდება მხოლოდ საკოლექციო ნარგავებში.
ხე ძლიერ გამძლე, მოსავლიანი და საღია. ნაყოფი სხვა იაპონურ ქლიავის ჯიშებთან შედარებით, საუკეთესო გემოსია. ხე ხასიათდება ბრტყელი გაშლილი ვარჯით. ფოთოლი განიერ-ლანცეტისებრია, ძალიან წააგავს ატმის ფოთოლს. ახასიათებს ადრეული ყვავილობა. ნაყოფი მწიფდება ივლისის ბოლო რიცხვებში; საშუალო ზომისაა (4🞩4,5 სმ), მრგვალი ფორმის. კანი თხელია, მაგრამ მკვრივი. ძირითადი ფერი ყვითელია და დაფარულია წითელი შეფერვით. კანზე ემჩნევა მრავალი მსხვილი ყომრალი ფერის წერტილი. რბილობი მუქი ყვითელი ფერისაა, წვნიანი, ნაზი, მკვრივი, ტკბილი და სურნელოვანი. კურკა არ ეცლება რბილობს, წვრილია, მომრგვალო, ოვალური ფორმის. ნაყოფი კარგად იტანს ტრანსპორტირებას და დიდხანს ინახება.
ლიტერატურა
კატეგორია:ქლიავის ჯიშები
ნორბერტუ მურარა ნეტუ
ნორბერტო მურარა ნეტო (Norberto Murara Neto; დ. 19 ივლისი, 1989, არაშა, ბრაზილია) — ბრაზილიელი ფეხბურთელი. საფეხბურთო კლუბ „ბორნმუთის“ მეკარე.
ფიორენტინა
2011 წლის 5 იანვარს, ნეტო გადავიდა „ფიორენტინაში“. კლუბში მისი დებიუტი შედგა 2011 წლის 24 ნოემბერს, იტალიის თასის მე-4 რაუნდში „ემპოლის“ წინააღმდეგ, სადაც ფლორენციელებმა გაიმარჯვეს ანგარიშით - 2-1.
იუვენტუსი
2015 წლის 3 ივლისს, „იუვენტუსმა“ ოფიციალურად დაადასტურა ნეტოს ტრანსფერი კლუბში.
მიღწევები
იუვენტუსი: (4)
ვალენსია: (1)
ბარსელონა: (1)
სქოლიო
კატეგორია:დაბადებული 1989 კატეგორია:დაბადებული 19 ივლისი კატეგორია:ბრაზილიელი ფეხბურთელები კატეგორია:ბრაზილიის საფეხბურთო ჩემპიონატის ფეხბურთელები კატეგორია:სერია A-ს ფეხბურთელები კატეგორია:ესპანეთის პრიმერა დივიზიონის ფეხბურთელები კატეგორია:ფიორენტინას ფეხბურთელები კატეგორია:იუვენტუსის ფეხბურთელები კატეგორია:ვალენსიის ფეხბურთელები კატეგორია:ბარსელონის ფეხბურთელები კატეგორია:ბრაზილიის ნაკრების ფეხბურთელები კატეგორია:2012 წლის ზაფხულის ოლიმპიური თამაშების მედალოსნები კატეგორია:2015 წლის კოპა ამერიკის ფეხბურთელები კატეგორია:ბორნმუთის ფეხბურთელები
შალვა სუთიაშვილი
შალვა სუთიაშვილი (დ. 24 იანვარი, 1984, თბილისი) — საქართველოს ეროვნულ ნაკრებსა და ფრანგულ კლუბ „ანგულემი“-ში მოთამაშე ქართველი მორაგბე. ვეტერანი ქართველი მორაგბეს, გიორგი (გოგი) სუთიაშვილის შვილი.
საქართველოს ეროვნულ ნაკრებში მას ჩატარებული აქვს 48 თამაში და დადებული აქვს 1 ლელო. მისი დებიუტი შედგა 2005 წლის 12 ნოემბერს თბილისში, საერთაშორისო ტურნირზე, ჩილესთან 29-6 მოგებულ შეხვედრაში. მაშინ სუთიაშვილი 21 წლის იყო. მან გამოტოვა 2007 წლის რაგბის მსოფლიო ჩემპიონატი საფრანგეთში, თუმცა გამოძახებული იყო 2011 წლის ჩემპიონატზე, სადაც ორ შეხვედრაში ითამაშა. ის დღემდეა საქართველოს ეროვნული ნაკრების წევრი და მონაწილეობა მიიღო 2015 წლის მსოფლიო ჩემპიონატის შესარჩევ მატჩებში.
2014 წლის IRB-ის თბილისის თასზე და 2015 ევროპის ერთა თასზე სუთიაშვილი იყო ეროვნული ნაკრების კაპიტანი.
სქოლიო
კატეგორია:ქართველი მორაგბეები კატეგორია:დაბადებული 1984
ავტოსტერილობა
ავტოსტერილობა (ავტო... და sterilis — უნაყოფო), თვითუნაყოფობა მცენარისა — მტვრის მარცვლის გაუღივებლობა ამავე ყვავილის ანდა ამავე ჯიშის სხვა მცენარის ყვავილის დინგზე მოხვედრისას. ახასიათებს ვაშლს, მსხალს, ალუბალს, ჭვავს, ჭარხალსა და სხვ. ჯვარედინმტვერია მცენარეებს. ზოგჯერ ავტოსტერილობა არ ვლინდება ერთი და იმავე სახეობის ყველა სახესხვაობასა და რასაში და მცენარის განვითარების ეტაპზეა დამოკიდებული — უფრო მკვეთრად გამოიხატება ყვავილობის დასაწყისში. შდრ. ავტოფერტილობა.
ლიტერატურა
კატეგორია:ნაყოფიერება
ეკატერინბურგის ყველაწმინდის ეკლესია
ტაძარი მიეკუთვნება რუსეთის მართლმადიდებელი ეკლესიის მოსკოვის საპატრიარქოს ეკატერინბურგის ეპარქიას.
ისტორია
ტაძრის მშენებლობა დაიწყეს 1886 წლის 8 ივნისს და 1890 წლის 17 ივნისს აკურთხა ეკატერინბურგისა და ირბიტის ეპისკოპოსმა პოლიკარპემ. ტაძარი ააგეს ადგილობრივი ვაჭრების ალექსანდრე ვოლკოვის, ფიოდორ მიხაილოვისა და სხვათა ფინანსებით. მოსახლეობაში ეკლესიასა და სასაფლაოს ფიოდორ მიხაილოვის პატივსაცემად ეწოდა მიხაილოვოს სახელი.
1918 წელს ტაძარი ძლიერ დაზიანდა ხანძრისაგან. აღდგენას დასჭირდა ორი წელი. ამ ორი წლის განმავლობაში ტაძარი საინტერესო კედლის მხატვრობით მოხატეს. კედლები მოხატეს ვიქტორ ვასნეცოვის ხელმძღვანელობით.
1941 წელს ეკლესია საბჭოთა ხელისუფლებამ დახურა, მაგრამ მორწმუნეებს დაუბრუნდა 1944 წლის ივლისში. ომის შემდგომ წლებში ომის შემდეგ წლებში ეკლესია მოხატეს, მას გადაეცა შესანახად სამების ეკლესიის კანკელი.
1961 წლის 25 აგვისტოს სვერდლოვსკის ოლქის აღმასკომის გადაწყვეტილებით ეკლესიის სამრევლო თემი გააუქმეს და შეუერთეს იოანე ნათლისმცემლის სახელობის საკათედრო ტაძრის მრევლს. ტაძარი დახურეს, სიმდიდრე და მხატვრობა გაძარცვეს, ხოლო საკურთხეველი შეურაცხყვეს. 1965 წელს ტაძრის შენობაში გახსნეს დამკრძალავი სამსახურის ყვავილების მაღაზია.
ტაძრის აღორძინება დაიწყო 1990 წელს, აღდგენილი საკურთხეველი ყველა წმინდანის სახელზე აკურთხა სვერდლოვსკისა და კურგანის ეპისკოპოსმა მელქისედეკმა.
1997 წელს ტაძარში შეიქმნა საქველმოქმედო სამსახური, რომლის საქმიანობაც ტაძრის მიმდებარე ტერიტორიაზე ადაპტირებული ავტოფარეხით დაიწყო. დაარსების მომენტიდან საქველმოქმედო სამსახური ეხმარებოვა ყველა მსურველს, მცირე შემოსავლიან ოჯახებსა და სოციალურად დაუცველ ბავშვებს.
2011 წლის 16 მარტს ტაძართან მოქმედ საკვირაო სკოლას შეუსრულდა 20 წელი. ამჟამად სკოლაში სწავლობს 150 ბავშვი შვიდი წლის ასაკიდან, მუშაობს 15 მასწავლებელი. მეცადინეობები მიმდინარეობს შაბათსა და კვირას.
სქოლიო
კატეგორია:ეკატერინბურგის მართლმადიდებლური ტაძრები
კამბუროვის სახლი
კამბუროვის სახლი (Дом Камбурова) — ერთსართულიანი სახლი ტაგანროგში. განეკუთვნება რუსეთის ფედერაციის ფედერალური მნიშვნელობის კულტურული მემკვიდრეობის ძეგლების სიას. სახლის ფლიგელში ცხოვრობდა საზღვაო ოფიცერი პეტრე შმიდტი, ხოლო თავად სახლში - გენერალი პავლე რენენკამპფი.
მისამართი: ტაგანროგი, ბერძნების ქუჩა № 102.
ისტორია
ტაგანროგში, ბერძნების ქუჩის 102-ში მდებარე პატარა ერთსართულიანი აგურის სახლი აგებულია მემკვიდრეობითი საპატიო მოქალაქის პავლე კამბუროვის (1817-1885 წწ.) ფინანსებით. სახლის ეზოში დგას ერთსართულიანი ასევე აგურის ფლიგელი.
მშენებლობის დასრულების შემდეგ პავლე კამბუროვი ცხოვრობდა სახლში ოჯახთან ერთად. 1880-იანი წლების ბოლოს სახლის მფლობელი გახდა ობერ-ოფიცერი ვასილი პაშუტინი. XX საუკუნის დასაწყისში სახლი გადავიდა ტიმოთე მერკულოვის ხელში. 1915 წლიდან სახლის მფლობელია ილია სილენკო. ოქტომბრის რევოლუციის შემდეგ 1925 წლამდე სახლი ეკუთვნოდა თედორე ტოველიუს.
ეზოში მდგა ფლიგელში 1890-1893 წლებში ოჯახთან და მეუღლესთან ერთად ცხოვრობდა, რევოლუციონერი მოღვაწე, სევასტოპოლის 1905 წლის აჯანყების ერთ-ერთი ორგანიზატორი პეტრე შმიდტი. ამავე სახლში ცხოვრობდა XIX საუკუნის ბოლოსა და XX საუკუნის დასაწყისის რუსი სამხედრო მოღვაწე, რუსეთის არმიის ჩინეთში ლაშქრობის მონაწილე, რუსეთ-იაპონიის ომისა და პირველი მსოფლიო ომის გენერალი პავლე რენენკამპფი. თებერვლის რევოლუციის შემდეგ გენერალი დააპატიმრეს და გააგზავნეს პეტრე-პავლეს ციხესიმაგრეში. რენენკამპფი ოქტომბრის რევოლუციის შემდეგ გაათავისუფლეს და დაბრუნდა ტაგანროგში, თავისი მეუღლის სამშობლოში. აქ იგი ცხოვრობდა სმოკოვნიკოვის გვარით. 1918 წლის მარტში გამოააშკარავეს. რევოლუციურმა ტრიბუნალმა არმიის ღალატისთვის გაასამართლა და სიკვდილი მიუსაჯა. რენენკამპფი დახვრიტეს 1918 წლის 1 აპრილს.
ამჟამად შენობაში განთავსებულია ორგანიზაცია „როსტექაგრო“. სახლის ფასადზე დაკიდულია მემორიალური დაფა, რომელზეც არსებული წარწერა გვატყობინებს, რომ აღნიშნულ სახლში 1890-1893 წლებში ცხოვრობდა პ. შმიდტი.
სქოლიო
კატეგორია:ტაგანროგის ღირსშესანიშნაობები
პიკუ-რუივუ
პიკუ-რუივუ (Pico Ruivo) — მწვერვალი კუნძულ მადეირაზე. სიმაღლე 1862 მ. ქმნის კუნძულის ცენტრალური ნაწილის აღმოსავლეთ ნახევარს. მწვერვალზე არის ძველი კალდერა გრან-კურალი. კალდერის ზვინულზე არის წვეტიანი მწვერვალები. სამიმოხილვო წერტილია, საიდანაც კარგი ხედი იშლება გარემომცველ პეიზაჟზე.
რესურსები ინტერნეტში
კატეგორია:პორტუგალიის მთები
ჩეტირენი
ჩეტირენი (Cetireni) — სოფელი მოლდოვაში, უნგენის რაიონში. მდებარეობს ზღვის დონიდან 127 მეტრზე. 2004 წლის მონაცემებით, მოსახლეობა 2 081 ადამიანს შეადგენდა.
რესურსები ინტერნეტში
კატეგორია:უნგენის რაიონის სოფლები
ავტომუტაგენი
ავტომუტაგენი (ავტო..., muto — ვცვლი და ...გენი) — ნივთიერება, რომელიც წარმოიქმნება უჯრედში ან ორგანიზმში და იწვევს მემკვიდრეობითს ცვლილებებს. ავტომუტაგენს შეუძლია გამოიწვიოს როგორც ქრომოსომების სტრუქტურული გარდაქმნა, ისე გენური მუტაცია.
ლიტერატურა
კატეგორია:უჯრედი
სან-რაფაელის რაიონი (ბელიავისტა)
სან-რაფაელის რაიონი (Distrito de San Rafael) — რაიონი პერუში, სან-მარტინის რეგიონის ბელიავისტის პროვინციაში. მდებარეობს ზღვის დონიდან 211 მეტრზე. 2007 წლის მონაცემებით, მოსახლეობა 5 792 ადამიანს შეადგენდა, სიმჭიდროვე 59 ადამიანი კმ²-ზე. ფართობი 98.32 კმ²-ია.
რესურსები ინტერნეტში
კატეგორია:სან-მარტინის რეგიონის რაიონები კატეგორია:ბელიავისტის პროვინციის რაიონები
დარიშხანის ტრიბრომიდი
დარიშხანის ტრიბრომიდი — არაორგანული ნაერთი ფორმულით AsBr3. ეს პირამიდული მოლეკულა არის ერთადერთი ბინარული ნაერთი დარიშხანის ტრიბრომიდის. არის კრისტალური ძლიერ დიამაგნიტური ნაერთი, რომელიც ტენიან ჰაერზე იწვის.
მიღება
დარიშხანის ტრიბრიდი შეიძლება მიღებული იქნას დარიშხანის ფხვნილზე ბრომის მოქმედებით.
ალტერნატიული გზით დარიშხანის (III) ოქსიდი გოგირდის თანაობით, შეიძლება გამოყენებულ იქნას როგორც წინამორბედი ნაერთი მის მისაღებად:
უსაფრთხოება
დარიშხანის ტრიბრომიდი ტოქსიკურია, ისევე როგორც უმრავლესი დარიშხანის ნაერთები.
სქოლიო
კატეგორია:დარიშხანი კატეგორია:ბრომიდები კატეგორია:არაორგანული ნივთიერებები
ჩეხოსლოვაკიური მგლის ძაღლი
ჩეხოსლოვაკიური მგლის ძაღლი (Československý vlčák) — ძაღლის ჯიში, რომელიც გამოყვანილია ჩეხოსლოვაკეთში 1980-იან წლებში.
ადამიანს ყოველთვის აინტერესებდა ძაღლების და მგლების ნათესაური კავშირი. 1855 წელს დაიწყეს გერმანული ნაგაზების და კარპატების ტყის მგლების შეჯვარება. ნაგაზების მუშა თვისებების გაუმჯობესების მიზნით. ამის შედეგად გაჩნდა ჩეხოსლოვაკიური მგლის ძაღლი, რომელიც 1982 წელს ცალკე ჯიშად აღიარეს. ესკიმოსური ძაღლების მოშენებით დაკავებულმა სელექციონერებმა აღმოაჩინეს, რომ კარპატების ტყის მგელთან პერიოდული, დაუგეგმავი შეჯვარება აუმჯობესებს ძაღლის შთამომავლობას. ჩეხებმა ეს ფაქტი გამოიყენეს მგლის მსგავსი ჯიშის მისაღებად.
ისინი შეიძლება თავს დაესხან საკუთარ პატრონს ისე, რომ სხვა ადამიანებს ყურადღება არ მიაქციონ, ამიტომ გამოუსადეგარნი არიან პოლიციაში სამუშაოდ. ზოგიერთ შემთხვევაში შეიძლება მშიშარა იყოს. მიუხედავად ყველაფრისა, ეს ცოცხალი ძაღლია. ჩეხოსლოვაკიურ მგლის ძაღლს აქვს სამკუთხა, დაცქვეტილი, მოძრავი ყურები, დაკუნთული მკერდი. სწორი, ხშირი ბალანი. კარგად უძლებს სიცივეს. ვერ ეგუება ბავშვებს, ქალაქის პირობებში ცხოვრებას და სხვა ძაღლებს. ძალიან ძნელად იწვრთნება.
უჯარმის პირველი ეკლესია
ეკლესიის მიმდებარე ტერიტორიაზე შემორჩენილი კვალის მიხედვით ჩანს, რომ მდინარის ეს ნაპირი ადრე დასახლებული ყოფილა. გამორიცხული არ არის, რომ იგი ქალაქის ერთ-ერთ გარეუბნადაც ითვლებოდა.
სიძუოკის პრეფექტურა
სიძუოკის პრეფექტურა (იაპ. 静岡県_— იაპონიის პრეფექტურა, რომელიც მდებარეობს ტიუბუს რეგიონში, კუნძულ ჰონსიუზე. 2019 წლის დეკემბრის მონაცემებით სიძუოკის პრეფექტურის მოსახლეობა 3,637,998 ადამიანს შეადგენს, ხოლო პრეფექტურის ფართობი 7 777.42 კვადრატული კილომეტრია.სიძუოკის პრეფექტურას ესაზღვრება: კანაგავას პრეფექტურა - აღმოსავლეთით, იამანასის პრეფექტურა - ჩრდილო-აღმოსავლეთით, ნაგანოს პრეფექტურა - ჩრდილოეთით და აიტის პრეფექტურა - დასავლეთით.
ისტორია
სიძუოკას პრეფექტურა დაარსდა ყოფილი ტატიმის, სურუგას და იზუს პროვინციებისაგან.
ტერიტორია იყო პირველი ტოკუგავას საგუნის სამშობლო. ტოკუგავა იეიასუ იკავებდა რეგიონს მანამ სანამ მან არ დაიპყრო ჰაჯის კლანის მიწები კანტის რეგიონში და არ გადავიდა მიწა ტოიოტომი ჰიდეიოსის მმართველობაში. მოგვიანებით ტოკუგავამ თანამედროვე ქალაქ სიძუოკას მიმდებარე ტერიტორია შოგუნატის უშუალო მეთვალყურეობის ქვეშ დააყენა. სიძუოკა ჰანის შექმნით 1868 წელს ის კვლავ გახდა ტოკუგავას ოჯახის რეზიდენცია.
გეოგრაფია
2012 წლის აპრილის მონაცემებით, პრეფექტურის მთლიანი ფართობის 11% ბუნებრივ პარკებს ეკავა, რომელთა შორისაა: ფუჯი-ჰაკონე-იზუსა და მინამის ალპების ეროვნული პარკები; ტენრი ოქუმიკავას კვაზი-ეროვნული პარკი და ოთხი პრეფექტურული ბუნებრივი პარკი.
ტოკაის მიწისძვრები
ისტორიის განმავლობაში, ტოკაის მიწისძვრა ეწიდა დამანგრეველ მიწისძვრას სიძუოკაში ყოველ 100 – დან 150 წელში. 2011 წლის 15 მარტს შიზუოკას პრეფექტურაში 6,2 ბალიანმა მიწისძვრამ დაარღვია ქალაქი სიძუოკა ძლიერ დააზიანა.
ქალაქები
სიძუოკაში მდებარეობს ოცდა სამი ქალაქი:*ატამი
]]
გზები
ტომეის ჩქაროსნული მაგისტრალი
შინ-ტომეის ჩქაროსნული მაგისტრალი
იძუ-ჯუკანის ჩქაროსნული მაგისტრალი
სან – ენ ნანშინის ჩქაროსნული მაგისტრალი
ეროვნული მაგისტრალები
ეროვნული მარშრუტი 1
ეროვნული მარშრუტი 42
ეროვნული მარშრუტი 52
ეროვნული მარშრუტი 135
ეროვნული მარშრუტი 136
ეროვნული მარშრუტი 138
ეროვნული მარშრუტი 139
ეროვნული მარშრუტი 149
ეროვნული მარშრუტი 150
ეროვნული მარშრუტი 152
ეროვნული მარშრუტი 246
ეროვნული მარშრუტი 257
ეროვნული მარშრუტი 301
ეროვნული მარშრუტი 362
ეროვნული მარშრუტი 414
ეროვნული მარშრუტი 469
ეროვნული მარშრუტი 473
ეროვნული მარშრუტი 474
აეროპორტები
სიძუოკის აეროპორტი
პორტები
სიმიძუს პორტი
ატამის პორტი და შიმოდას პორტი - ძირითადად საბორნე მარშრუტი იზუს კუნძულისკენ
სიძუოკას გუბერნატორების სია (1947 წლიდან)
მინი| ნუმაზუ და [[ფუძიამა|მთა ფუჯი]] მინი| ფუჯინომია
უნივერსიტეტები
ეროვნული უნივერსიტეტები
ჰამამაცუს უნივერსიტეტის სამედიცინო სკოლა
უმაღლესი სწავლის სამაგისტრო უნივერსიტეტი (მიშიმას კამპუსი, გენეტიკის ეროვნული ინსტიტუტი)
სახელმწიფო უნივერსიტეტები
სიძუოკას ხელოვნებისა და კულტურის უნივერსიტეტი
სიძუოკას უნივერსიტეტი
კერძო უნივერსიტეტები
ფუჯი ტოკოჰას უნივერსიტეტი
ჰამაამაცუს უნივერსიტეტი
ჰამაამაცუ გაუკინის უნივერსიტეტი
ნიჰონის უნივერსიტეტი (მიშიმას კამპუსი)
შიზუოკა ეივა გაკუინის უნივერსიტეტი
შიზუოკას სამეცნიერო და ტექნოლოგიური ინსტიტუტი
შიზუოკა სანგიოს უნივერსიტეტი
შიზუოკას კეთილდღეობის უნივერსიტეტი
ტოკიოს ქალთა სამედიცინო უნივერსიტეტი (დაითოს კამპუსი)
ტოკაის უნივერსიტეტი (შიმიზუს და ნუმაზუს კამპუსები)
ტოკოჰა გაკუენის უნივერსიტეტი
პარკები
იაპონიაში ძალიან პოპულარულია: საჰაერო პარკი (იაპონიის საჰაერო თავდაცვის ძალების ჰამაამაცუს საჯარო ინფორმაციის შენობა) და შიმიზუს სუშის მუზეუმი/
სქოლიო
კატეგორია:ტიუბუს რეგიონის პრეფექტურები